

**LIETUVOS RESPUBLIKOS ŽEMĖS ŪKIO**

**MINISTRAS**

**ĮSAKYMAS**

**Dėl žemės ūkio ministro 2014 m. gegužės 28 d. įsakymo Nr. 3D-310 „Dėl perleidžiamųjų teisių į žvejybos kvotas suteikimo, galiojimo sustabdymo, galiojimo sustabdymo panaikinimo ir atšaukimo bei žvejybos kvotų skyrimo taisyklių patvirtinimo“ pakeitimo**

2014 m. rugsėjo 11 d. Nr. 3D-595

Vilnius

1. P a k e i č i u Perleidžiamųjų teisių į žvejybos kvotas suteikimo, galiojimo sustabdymo, galiojimo sustabdymo panaikinimo ir atšaukimo bei žvejybos kvotų skyrimo taisyklių, patvirtintų Lietuvos Respublikos žemės ūkio ministro 2014 m. gegužės 28 d. įsakymu Nr. 3D-310 „Dėl perleidžiamųjų teisių į žvejybos kvotas suteikimo, galiojimo sustabdymo, galiojimo sustabdymo panaikinimo ir atšaukimo bei žvejybos kvotų skyrimo taisyklių patvirtinimo“ 3 priedą ir jį išdėstau nauja redakcija (pridedama).

2. Nustatau, kad šio įsakymo 1 punkte nurodytas Perleidžiamųjų teisių į žvejybos kvotas suteikimo, galiojimo sustabdymo, galiojimo sustabdymo panaikinimo ir atšaukimo bei žvejybos kvotų skyrimo taisyklių 3 priedas įsigalioja 2015 m. sausio 1 d.

Žemės ūkio ministrė Virginija Baltraitienė

Perleidžiamųjų teisių į žvejybos kvotas

vidaus vandenyse suteikimo, galiojimo

sustabdymo, galiojimo sustabdymo panaikinimo

ir atšaukimo bei žvejybos kvotų skyrimo taisyklių

3 priedas

**PRADINė kaina ŽUVŲ IŠTEKLIAMS atkurti ir saugoti (IŠSKYRUS KURŠIŲ MARIAS)**

**I. Už perleidžiamąją teisę į ŽVEJYBos įrankių kvotĄ**

|  |  |  |  |  |  |
| --- | --- | --- | --- | --- | --- |
| **Eil. Nr.**  | **Žvejybos įrankių pavadinimas** | **Vidutinis žvejybos įrankio efektyvumas (f), žuvų kg per metus** | **Vyraujanti žuvų rūšis žvejybos įrankio laimikyje** | **Vyraujančios žuvų rūšies vidutinė pirminio žuvų pardavimo kaina (ž), Eur už kg** | **Pradinė kaina,** **Eur\*** |
| 1. | 100 m statomasis tinklaitis seliavų žvejybai  | 160 | seliava | 1,62 | 5,21 |
| 2. | Traukiamasis tinklas ežerinių stintelių žvejybai  | 860 | stintelė | 0,81 | 13,9 |

**II. Už perleidžiamąją teisę į Žuvų sugavimo kvotĄ**

|  |  |  |
| --- | --- | --- |
| **Žuvų rūšis** | **Vidutinė pirminio pardavimo kaina Eur už kg** | **Pradinė kaina,** **Eur už 100 kg\*\*** |
| Įvairios žuvys | 1,16 | 1,16 |

**III. Už perleidžiamąją teisę į žvejybos kvotą polderiuose**

Vienas polderis – 17,38 Eur.

**Pastabos**.

1. \* Pradinis lėšų, skiriamų žuvų ištekliams vidaus vandenyse atkurti ir saugoti už žvejyboje naudojamą įrankį, dydis apskaičiuojamas įvertinus to žvejybos įrankio efektyvumą ir tuo įrankiu sugaunamų vyraujančių žuvų rūšių pirminio pardavimo kainą pagal formulę: L = f x ž x pk/100, kur:

L – pradinis lėšų, skiriamų žuvų ištekliams vidaus vandenyse atkurti ir saugoti už žvejyboje naudojamą įrankį dydis (metinis mokestis);

f – vidutinis žvejybos įrankio efektyvumas (žuvų kg per metus);

pk – 1 procentas nuo pirminio žuvų pardavimo kainos;

ž – vyraujančios žuvų rūšies vidutinė pirminio pardavimo kaina, Eur už kg.

2. \*\* Pradinis lėšų, skiriamų žuvų ištekliams vidaus vandenyse atkurti ir saugoti už suteikiamą perleidžiamąją teisę į žvejybos vidaus vandenyse kvotą – ne mažiau kaip 1 proc. nuo žuvų vidutinės pirminio pardavimo kainos.

\_\_\_\_\_\_\_\_\_\_\_\_\_\_\_\_\_\_\_\_\_\_